stanford-oval/wikipedia huggingface dataset:
Istorija Rusov
Tekijä ja ajoitus

Istorija Rusovin kirjoittajaa ei tunneta varmuudella. Teoksessa on esipuhe, jossa sen kirjoittajan väitetään olevan tuolloin Puola-Liettuaan ja nykyisin Valko-Venäjään kuuluvan Mahiljoun arkkipiispa Heorhi Konyskyi. Kirjoitusajankohdaksi esitetään 1760-lukua. Teos on kuitenkin tutkimuksen perusteella todellisuudessa peräisin aikaisintaan 1800-luvun alulta. Tapa esittää kirjoituksia etenkin poliittisesti aroista aiheista väärin jonkin historiallisen henkilön kirjoittamana oli suhteellisen yleinen. Samaan tapaan ajatuksia esitettiin teoksissa usein "lainauksina" fiktiivisistä puheista tai teksteistä.
Istorija Rusovin on arveltu olevan peräisin nykyisen Ukrainan Novhorod-Siverskyin alueelta. Se levisi ensin useina käsikirjoituksina, joilla oli melko laaja levikki Itä-Ukrainan aatelin keskuudessa. Teos mainitaan historiallisissa lähteissä ensimmäisen kerran vuonna 1825. Sen julkaisi ensimmäisen kerran Osip Bodjanski vuonna 1846.
Kirjoittajan henkilöllisyydestä on esitetty useita teorioita. Aikanaan monet historioitsijat, kuten Dmytro Dorošenko ja Mykola Vasylenko esittivät kirjoittajan olleen 1700-luvulla elänyt Hryhorij Poletyka. Toiset esittivät, että kirjoittaja oli Poletykan poika Vasyl Poletyka tai sen olivat kirjoittaneet isä ja poika yhdessä. Toinen kirjoittajaksi esitetty taho oli ruhtinas Aleksandr Bezborodko. Teoksen kirjoittajalla on uskottu olleen ammatilliset tai henkilökohtaiset suhteet Bezborodkoon sekä Novhorod-Siverskyin alueella toimineeseen autonomiaa ajaneeseen aatelispiiriin.
Sisältö ja vaikutus

Istorija Rusov kertoo kasakkojen historiaa kasakkayhteisöjen muodostamisesta 1700-luvun puolivälille. Erityisesti se keskittyy Bohdan H’melnytskyiin ja hetmanaatin historiaan. Teoksen historiakertomukseen on tosin sekoitettu runsaasti historiaksi esitettyä fiktiota ja esimerkiksi kokonaan tekaistuja asiakirjoja. Kirjoittaja kannattaa kasakkojen perinteistä autonomiaa ja esittää sen lakkauttamisen laittomuutena.
Teoksessa korostuu Venäjän-vastaisuus sekä Venäjän poliittisten perinteiden ja tapojen erot verrattuna Vähä-Venäjään eli nykyiseen Ukrainaan. Venäjä on teoksessa orjuuttaja, ja se edustaa kulttuuritonta raakuutta. Sen sijaan Vähä-Venäjä on sivistynyt ja edustaa vapautta. Orjuutta teoksessa on paitsi aatelin suhde tsaariin, myös talonpoikien suhde tilanherroihin. Teos vastustaa esimerkiksi maaorjuutta mutta ei toisaalta talonpoikien asemaa aatelin alustalaisena sinänsä. Teoksen mukainen talonpoikien asema olisi eräänlaisena vapaa torpparius.
Istorija Rusov on kirjoitettu venäjäksi. Ukrainan kieleen teoksessa ei kiinnitetä erityistä huomiota. Se tosin sisältää monia ukrainalaisia sanoja. Ensimmäisen käännöksen ukrainaksi teki V. Davydenko, toimittajana ja johdannon kirjoittajana oli Oleksander Ohloblyn, ja se julkaistiin New Yorkissa vuonna 1956. Ivan Dratšin uudempi käännös julkaistiin Kiovassa vuonna 1991.
Teos oli hyvin suosittu etenkin varhaisten ukrainalaisten kansallisten aktiivien parissa. Monet ukrainalaisesta historiasta kirjoittaneet tunnetuksi tulleet aktiivit, kuten Taras Ševtšenko ja Panteleimon Kuliš perustivat kirjoituksiaan Istorija Rusovin historiankirjoitukseen. Kirjaa pidetään edelleen ukrainalaisen poliittisen ajattelun klassikkona. Erityisen suuri vaikutus nationalistisissa piireissä on ollut Istorija Rusovin venäläiskuvalla, vaikka esimerkiksi sen ajatukset säätyerioikeuksista on myöhemmin hylätty.
Nurse Grenade

| Nurse Grenade Angelspit |
| --- | --- | --- |

EP-levyn tiedot
 Julkaistu: 3. lokakuuta 2004
 Tuottaja(t): Destroyx, ZooG
 Tyylilaji: electro-industrial
 Kesto: 41.05
 Levy-yhtiö: omakustanne
Angelspitin muut julkaisut
|   | Nurse Grenade 2004 | Krankhaus 2006 |
Nurse Grenade on australialaisen industrial-yhtye Angelspitin ensimmäinen EP-levy. Se julkaistiin alun perin itsenäisesti bändin omilla nettisivuilla lokakuussa 2004. Myöhemmin "Nurse Grenade" remasteroitiin lokakuussa 2007.
Kappaleet

Maggot – 2.47
Fuck Fashion – 3.08
Head Kult – 3.27
Infect – 3.15
Meat – 3.08
Nurse Grenade – 5.37
HeadFuck (Head Kult Remix) – 4.46
Psychic Vampire (remix of Ikon's "Psychic Vampire") – 3.49
I Feel Disease (remix of Angel Theory's "I Feel Disease") – 6.38
Shit Fed (remix of Anxiety Whispers' track "Spoon Fed") – 4.25
Aiheesta muualla

Nurse Grenade discogs.com -sivustolla
Jean Casimir-Perier

| Jean Casimir-Perier |
| --- | --- |

Ranskan presidentti
 27. kesäkuuta 1894 − 16. tammikuuta 1895  
Pääministeri:  Charles Dupuy
Edeltäjä:  Sadi Carnot
Seuraaja:  Félix Faure
Ranskan pääministeri
 3. joulukuuta 1893 − 30. toukokuuta 1894  
Presidentti:  Sadi Carnot
Edeltäjä:  Charles Dupuy
Seuraaja:  Charles Dupuy
Henkilötiedot
Syntynyt: 8. marraskuuta 1847 Pariisi, Ranska
Kuollut: 11. maaliskuuta 1907 (59 vuotta) Pariisi, Ranska
Puoliso:  Hélène Casimir-Perier
Tiedot
Puolue:  Opportunistiset tasavaltalaiset
Jean Paul Pierre Casimir-Perier (8. marraskuuta 1847 Pariisi – 11. maaliskuuta 1907 Pariisi) oli ranskalainen poliitikko, joka toimi Ranskan pääministerinä vuosina 1893–1894 ja presidenttinä 1894–1895.
Jean Casimir-Perier oli heinäkuun monarkian aikana pääministerinä toimineen Casimir Périerin pojanpoika. Casimir-Perier palveli vapaaehtoisena Ranskan–Saksan sodassa ja yleni kapteeniksi. Hän aloitti poliittisen uransa vuonna 1871 sisäministerinä toimineen isänsä Auguste Casimir-Perierin sihteerinä. Hänet valittiin Ranskan edustajainkamariin 1876 Auben edustajana ja hän liittyi vasemmistolaisten tasavaltalaisten ryhmään. Seuraavana vuonna Casimir-Perier oli Jules Dufauren hallituksessa opetusministeriön alivaltiosihteerinä. Kun laki Orléansin suvun prinssien erottamisesta Ranskan armeijasta tuli käsittelyyn vuonna 1883, Casimir-Perier erosi edustajainkamarista, sillä hän katsoi sukunsa siteiden Orléanseihin ja omien tasavaltalaisten mielipiteittensä olevan sovittamattomassa ristiriidassa. Hänet kuitenkin valittiin saman tien uudelleen ja hän oli Jules Ferryn hallituksessa sotaministeriön alivaltiosihteeri.
Vuosina 1890–1892 Casimir-Perier oli edustajainkamarin varapuhemiehenä ja 1893 puhemiehenä. Hän kokosi joulukuussa 1893 hallituksen, joka kaatui seuraavan vuoden huhtikuussa. Casimir-Perier valittiin kesäkuussa 1894 uudelleen puhemieheksi ja 27. päivänä samassa kuussa Sadi Carnot’n murhan jälkeen uudeksi presidentiksi. Presidenttinä hän joutui pian vasemmiston hyökkäysten kohteeksi, mihin vaikutti kiivaita mielipiteitä nostattanut Dreyfus-skandaali. Presidenttiä panetellut toimittaja Alfred Gérault-Richard tuomittiin herjauksesta, mutta edustajainkamari vapautti hänet. Casimir-Perier koki tämän niin nöyryyttäväksi, että hän erosi presidentin virasta 15. tammikuuta 1895 vain puolen vuoden jälkeen. Peusteluksi erolle hän ilmoitti menettäneensä todellisen vallan. Eronsa jälkeen Casimir-Perier jätti politiikan ja toimi kaivosyhtiö Anzinin toimitusjohtajana. Hän toimi myös hyväntekeväisyysjärjestöissä. Alfred Dreyfusin toisessa oikeudenkäynnissä Rennesissä vuonna 1899 hän todisti Dreyfusin hyväksi.
Aiheesta muualla

Kuvia tai muita tiedostoja aiheesta Jean Casimir-Perier Wikimedia Commonsissa
Jean Paul Pierre Perier dit Casimir-Perier (ranskaksi) Assemblée nationale
Ranskan kolmannen tasavallan presidentit
Adolphe Thiers (1871–1873) | Patrice MacMahon (1873–1879) | Jules Grévy (1879–1887) | Sadi Carnot (1887–1894) | Jean Casimir-Perier (1894–1895) | Félix Faure (1895–1899) | Émile Loubet (1899–1906) | Armand Fallières (1906–1913) | Raymond Poincaré (1913–1920) | Paul Deschanel (1920) | Alexandre Millerand (1920–1924) | Gaston Doumergue (1924–1931) | Paul Doumer (1931–1932) | Albert Lebrun (1932–1940)
Jean Castex

| Jean Castex |
| --- | --- |

Ranskan pääministeri
 3.7.2020–16.5.2022  
Presidentti:  Emmanuel Macron
Edeltäjä:  Édouard Philippe
Seuraaja:  Élisabeth Borne
Henkilötiedot
Syntynyt: 25. kesäkuuta 1965 (ikä 59) Vic-Fezensac
Tiedot
Puolue:  Les Républicains (2015–2020) Union pour un Mouvement Populaire ( –2015)
Tutkinnot:  Sciences Po Kansallinen hallintokoulu
 Nimikirjoitus
Jean Castex (s. 25. kesäkuuta 1965 Vic-Fezensac, Ranska) on ranskalainen poliitikko, joka toimi Ranskan pääministerinä  3. heinäkuuta 2020 toukokuuhun 2022 asti. Castex erosi tehtävästään 16.5.2022, ja presidentti Emmanuel Macron nimesi uudeksi pääministeriksi Élisabeth Bornen.
Castex on opiskellut hallintotieteitä Institut d’études politiques de Paris’ssa ja Kansallisessa hallintokoulussa (École nationale d’administration). Hän on toiminut korkan tason virkamiehenä useissa eri ministeriöissä, ja nousi julkisuuteen johtaessaan Ranskan toimia koronaviruspandemian hillitsemiseksi.
Yksityiselämä

Castex on naimisissa Sandra Castexin kanssa. Parilla on neljä tytärtä. Castex on kertonut katalonialaisen kulttuurin olevan lähellä sydäntään..
Castex on ollut vuodesta 2006 Ordre National du Mérite -ritarikunnan jäsen.
Johan K. Lindstedt

Johan  (Johannes, Jukka) Konstantin Lindstedt (21. toukokuuta 1864 Karjalohja – 16. elokuuta 1929 Helsinki) oli suomalainen kirjakauppias ja useita lajeja harrastanut urheilija.
Lindstedt kävi viisi luokkaa Helsingin alkeisopistoa. Hän aloitti kirjakauppauransa jo 16-vuotiaana Wickströmin kirjakaupassa Helsingissä (Akateemisen kirjakaupan edeltäjä) vuonna 1880. Vuonna 1884 Lindstedt siirtyi Anton Lindbergin kirjakauppaan Pietariin ja toimi vuosina 1888–1891 sen hoitajana. Suomeen palattuaan hän piti vuosina 1891–1919 Helsingissä Lindstedtin Aktikvaarista kirjakauppaa, joka oli silloin Suomen suurin antikvariaatti ja ensimmäinen omalla alallaan. Lindstedt toimi myös kirjankustantajana julkaisten muun muassa unikirjoja, eri kielten tulkkikirjoja, laulukirjoja ja erilaisia opaskirjoja. Kun Suomen kirjakauppiaat perustivat vuonna 1903 Suomen Kirjakauppiasyhdistyksen liittyi Lindstedt alusta lähtien yhdistyksen jäseneksi kuuluen siihen aina vuoteen 1919 saakka, jolloin hän möi kirjakauppansa Helsingin Antikvaariselle kirjakaupalle. Viimeksi Lindstedt harjoitti Helsingissä antiikkitavaroiden kuten taulujen ja taide-esineiden kauppaa ja hänellä oli myös suuri valokuva-, lehtileikkele- ja palkintokokoelma. Lindstedt kuoli 65-vuotiaana sydänkohtaukseen.
Lindstedt harrasti Pietarissa asuessaan myös urheilua ja hän sai vuosina 1885–1889 mitaleita ja palkintoja voimistelussa, uinnissa, soudussa, luistelussa ym. lajeissa. Hän tuli tunnetuksi seisottuaan Iisakinkirkon kupolin käsipuilla käsillään erään vedonlyönnin takia. Lindstedt harrasti myös painia, painonnostoa, ratapyöräilyä ja palloilua. Hänellä oli kaksi Suomen ennätyspalkintoa pyöräilyssä ja 1880- ja 1890-luvuilla hän saavutti myös maailnanennätysaikoja luistelussa. Lindstedt oli yksi Helsingin Atleettiklubin perustajista ja hän toimi useita vuosia seuran puheenjohtajana. Lindstedt oli Tukholman olympialaisissa 1912 suomalaisten painijoiden johtajana ja toimi lisäksi kansainvälisenä palkintotuomarina. Vuonna 1914 hän osallistui Berliinissä pidettyyn urheilukonferenssiin. Vuonna 1915 Suomen Voimistelu- ja Urheiluliitto valitsi Lindstedtin yhdessä Viktor Dammin kanssa kunniajäsenekseen. Hänestä tuli 1914 Kotkan Riennon kunniajäsen ja 1915 Helsingin Atleettiklubin kunniajäsen. Lindstedt oli myös useiden ulkomaisten urheiluseurojen kunniajäsen.
Aiheesta muualla

"Jukka", Helsingin Sanomat, 18.08.1929, nro 221, s. 11, Kansalliskirjaston digitaaliset aineistot
Tarō Gomi

| Tarō Gomi> Henkilötiedot |
| --- | --- |
Syntynyt: 20. elokuuta 1945 (ikä 79) Tokio
Kansalaisuus:  japanilainen
Kirjailija
Tuotannon kieli: japani
Aikakausi:  1973–
Tyylilajit:  lastenkirjallisuus
Aiheesta muualla
gomitaro.com
Löydä lisää kirjailijoitaKirjallisuuden teemasivulta
Tarō Gomi (jap. 五味 太郎, Gomi Tarō, s. 20. elokuuta 1945 Tokio) on yksi suosituimmista japanilaisista kuvittajista ja lastenkirjailijoista. Japanissa hänen kirjojaan on julkaistu yli 450 ja hänen teoksiaan on käännetty ja julkaistu ympäri maailmaa. Gomi valmistui Kuwazawa Design Schoolista Tokiossa.
Iveco Trakker

Iveco Trakker on italialaisen kuorma-autonvalmistajan Ivecon raskas kuorma-automalli. Se on tarkoitettu  soveltuvaksi myös huonoille teille.
Mallin valmistaminen aloitettiin vuonna 1992. Iveco Trakker muistuttaa Iveco Stralis-kuorma-autoa ja Iveco Eurocargoa. Vuonna 2006 uusien EuroV-moottoreiden jälkeen Trakker tuli loppuvuodesta 2006 nykyisessä mallissa.
Aiheesta muualla

Kuvia tai muita tiedostoja aiheesta Iveco Trakker Wikimedia Commonsissa
Tannenbergin taistelu

Tannenbergin taistelu viittaa kahteen taisteluun:
Tannenbergin taistelu (1410)
Tannenbergin taistelu (1914)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tannenbergin taistelu”, voi hakea sivunnimihaulla, laajalla sivunnimihaulla tai tekstihaulla.
Johannes Schalin

Johannes Wilhelm Schalin (14. lokakuuta 1881 Uusikaarlepyy – 6. tammikuuta 1906 Turku) oli suomalainen valokuvaaja.
Schalinin vanhemmat olivat seminaarinjohtaja Zachris Schalin ja Alma Helena Montin. Hänen veljiään olivat kuvanveistäjä ja taidemaalari Teodor Schalin sekä kirkkoherra Arnold Schalin. Johannes Schalin sairastui Oulun lyseota käydessään tuberkuloosiin ja joutui keskeyttämään koulunkäynnin 7. luokalta. Schalin kouluttautui sitten pääasiassa omatoimisesti valokuvaajaksi ja hän toimi valokuvaajana vuodesta 1900 alkaen. Hän teki tilaustöitä pääasiassa Uudessakaarlypyyssä ja Turussa ja hän osallistui myös ulkomaisiin valokuvanäyttelyihin. Schalin kuvasi pääasiassa maisemia ja oman perheensä jäseniä. Hän otti myös stereoskooppikuvia.
Turun museokeskuksen valokuvakokoelmissa on noin 400 Johannes Schalinin lasinegatiivia ja noin 100 valokuvavedosta.
Aiheesta muualla

Johannes Schalinin valokuvia Finnassa
Tarık Langat Akdağ

| Mitalit | Mitalit | Mitalit |  |
| --- | --- | --- | --- |
|  Tarık Langat Akdağ |  Tarık Langat Akdağ |  Tarık Langat Akdağ |  |
Maa:  Turkki
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Helsinki 2012 | 3 000 m estejuoksu |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Mersin 2013 | 3 000 m estejuoksu |  |
Tarık Langat Akdağ (alun perin Patrick Kipkurui Langat; s. 16. kesäkuuta 1988 Nandin piirikunta, Kenia) on kenialaissyntyinen turkkilainen estejuoksija. Hän on 176 senttimetriä pitkä ja painaa 60 kilogrammaa. Seuratasolla Akdağin seura on South Rift.  Hänen valmentajansa on romanialainen Carol Santa.
Langat voitti Kenian-mestaruuden 3 000 metrin estejuoksussa 2008. Hän siirtyi edustamaan Turkkia kesäkuussa 2011.
Akdağ voitti hopeaa vuoden 2012 EM-kisoista Helsingistä 3 000 metrin estejuoksusta ajalla 8.35,24. Vuoden 2012 kesäolympialaisissa Lontoossa Akdağ oli finaalissa yhdeksäs. Hän voitti samalta matkalta kultaa joukkueiden EM-kisoista 2013 Gatesheadista. Mersinin Välimeren kisoissa 2013 hän sai hopeaa ajalla 8.20,08. Saman vuoden Moskovan MM-kilpailuissa hän karsiutui alkuerissä.
Akdağ sijoittui kahdeksanneksi Zürichin EM-kilpailuissa 2014. Hän karsiutui alkuerissä Amsterdamin EM-kilpailuissa 2016, keskeytti alkueräjuoksun Rio de Janeiron olympialaisissa 2016 ja karsiutui alkuerissä Lontoon MM-kilpailuissa 2017. Berliinin EM-kilpailuissa 2018 hän keskeytti alkueräjuoksun.
Akdağ juoksi ennätyksensä 8.08,59 Shanghaissa 15. toukokuuta 2011.
Käännös suomeksi
Sylvius Leopold Weiss

Sylvius Leopold Weiss
Sylvius Leopold Weiss (1687 - 16. lokakuuta 1750) oli saksalainen säveltäjä ja luutisti.
Weiss syntyi Breslaussa luutisti Johann Jacob Weissin pojaksi. Weissin luultiin aiemmin syntyneen vuonna 1686, mutta nykyään hänen syntymävuotenaan pidetään vuotta 1687. Weiss toimi uransa aikana luutistina Breslaussa, Roomassa ja Dresdenissä, jossa hän kuoli vuonna 1750. Weiss sävelsi noin 600 luuttukappaletta.
Nurse 3D

| Nurse 3D |
| --- | --- |

Ohjaaja:  Doug Aarniokoski
Käsikirjoittaja:   David Loughery  Doug Aarniokoski 
Tuottaja:  Marc Bienstock
Säveltäjä:  Anton Sanko
Kuvaaja:  Boris Mojsovski
Leikkaaja:  Andrew Coutts
Pääosat:   Paz de la Huerta  Katrina Bowden  Corbin Bleu 
Valmistustiedot
Valmistusmaa:  Yhdysvallat
Levittäjä:  Lionsgate
Ensi-ilta:   2013-9-2828. syyskuuta 2013 (Zürich)  2014-4-1111. huhtikuuta 2014 (Night Visions)  
Kesto:  84 minuuttia
Alkuperäiskieli:  englanti
Budjetti:  10 000 000 $
Tuotto:  80 231 $
Aiheesta muualla
IMDb 
Elonet
AllMovie
Infobox OKNimi-testi OK: 
Nurse 3D on vuonna 2013 ensi-iltansa saanut yhdysvaltalainen eroottinen 3D-kauhuelokuva, jonka on ohjannut suomalaissukuinen Doug Aarniokoski. Aarniokoski käsikirjoitti elokuvan yhdessä David Lougheryn kanssa. Paz de la Huerta esittää elokuvassa naishoitajaa, josta kuoriutuu öisin viettelevä murhaaja, joka houkuttelee ja murhaa petollisia miehiä. Muita rooleja esittävät muun muassa Katrina Bowden ja Corbin Bleu.
Nurse 3D sai maailmanensi-iltansa Zürichin elokuvajuhlilla 28. syyskuuta 2013. Se esitettiin myös Night Visions -festivaaleilla 11. huhtikuuta 2014. Elokuva sai pääosin negatiivisia arvosteluja ilmestyessään ja se oli taloudellinen floppi, tuottaen ainoastaan noin 80 tuhatta dollaria 10 miljoonaan dollarin budjetilla.
Vuonna 2015 Paz de la Huerta haastoi elokuvan tuottajat oikeuteen 55 miljoonasta dollarista väittäen, että toisen näyttelijän kanssa tehdyt jälkidubbaukset olivat loukanneet hänen oikeuksiaan sekä vahingoittanut hänen uraansa. Syytteet hylättiin.
Näyttelijät

| 0 | 1 | 2 |
| --- | --- | --- |
|  Paz de la Huerta  | … |  Abby Russell / Sarah Price   |
|       Katia Peel  | … |  nuori Abby / nuori Sarah   |
|  Katrina Bowden  | … |  Danni Rodgers   |
|  Kathleen Turner  | … |  päähoitaja Betty Watson   |
|  Judd Nelson  | … |  tohtori Robert Morris   |
|  Corbin Bleu  | … |  Steve   |
|  Melanie Scrofano  | … |  Rachel Adams   |
|  Martin Donovan  | … |  Larry Cook   |
|  Boris Kodjoe  | … |  etsivä John Rogan   |
|  Michael Eklund  | … |  Richie   |
|  Niecy Nash  | … |  Regina   |
|  Tracy Michailidis  | … |  Abbyn äiti   |
|  Jeff Pangman  | … |  tohtori Robert Price   |
|  Adam Herschman  | … |  Jared   |
|  Brittany Adams  | … |  nuori hoitaja   |
Aiheesta muualla

Nurse 3D Internet Movie Databasessa (englanniksi)
Nurse 3D Elonet.
Nurse 3D AllMoviessa. (englanniksi)
Jesse Louhelainen

| Mitalit> Maa:   Suomi.Poikien ammunta.MM-kilpailut   | Mitalit> Maa:   Suomi.Poikien ammunta.MM-kilpailut   | Mitalit> Maa:   Suomi.Poikien ammunta.MM-kilpailut   | Maa:   Suomi> Poikien ammunta. |
| --- | --- | --- | --- |
|  Pronssia | Lonato 2005 | Skeet, joukkue |  |
|  Pronssia | Zagreb 2006 | Skeet |  |
Jesse Louhelainen (s. 14. maaliskuuta 1988) on suomalainen skeet-ampuja. Hän edustaa Lahden Ampumaseuraa.
Louhelaisen kirkkaimmat saavutukset ovat MM-kilpailuissa poikien skeetistä. Hän oli mukana voittamassa Lonatossa 2005 Ville Hukkasen ja Miikka Rintalan kanssa joukkuepronssia. Kaikkien lajien MM-kilpailuissa Zagrebissa 2006 Louhelainen voitti henkilökohtaisen pronssin.
Aiheesta muualla

Profiili (Arkistoitu – Internet Archive)
Tannankyyhky

| Tannankyyhky |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Alopecoenas
Laji::  ferrugineus
Kaksiosainen nimi
 Alopecoenas ferrugineus  (Forster, 1844) 
Synonyymit
 Gallicolumba ferrugineus (Forster, 1844) 
Katso myös
   Tannankyyhky Wikispeciesissä   Tannankyyhky Commonsissa 
Infobox OKNimi-testi OKIUCN-testi OK: 
Tannankyyhky (Alopecoenas ferrugineus) on sukupuuttoon kuollut kyyhkylaji jota esiintyi Tannan saarella Vanuatulla. Se tunnetaan vain Forsterin maalauksesta vuodelta 1774.
Jakamarit

| Jakamarit |
| --- | --- |
 Ruostepyrstöjakamari (Galbula ruficauda)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Jakamarit Galbulidae  Vigors, 1825
Suvut
 Pikkujakamarit Brachygalba  Paksunokkajakamarit Galbalcyrhynchus  Jakamarit Galbula  Jacamaralcyon  Jacamerops 
Katso myös
   Jakamarit Wikispeciesissä   Jakamarit Commonsissa 
Infobox OKNimi-testi OK: 
Jakamarit (Galbulidae) on tikkalintujen heimo, jonka lajeja tavataan Etelä-Amerikassa. Ne ovat tyylikkäitä, kiiltäviä lintuja, jotka sieppaavat ravinnokseen hyönteisiä lennosta. Ne pesivät koloissa, ja munivat 2–4 munaa maakoloon. Heimoon kuuluu 20 lajia, jotka jaetaan viiteen sukuun. Yleisin laji on noin 25 cm pitkä ruostepyrstöjakamari (Galbula ruficauda), joka elää Meksikossa.
Aiheesta muualla

Videoita Jakamareista
ITIS: Galbulidae (englanniksi)
Johan Kenkhuis

Johan Kenkhuis
| Mitalit> Maa:   Alankomaat.Miesten uinti. Olympialaiset  | Mitalit> Maa:   Alankomaat.Miesten uinti. Olympialaiset  | Mitalit> Maa:   Alankomaat.Miesten uinti. Olympialaiset  | Maa:   Alankomaat> Miesten uinti. |
| --- | --- | --- | --- |
|  Hopeaa | Sydney 2000 | 4 × 100 m vapaauinti |  |
|  Pronssia | Sydney 2000 | 4 × 200 m vapaauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Fukuoka 2001 | 4 × 100 m vapaauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Hongkong 1999 | 4 × 200 m vapaauinti |  |
|  Hopeaa | Hongkong 1999 | 4 × 100 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Istanbul 1999 | 4 × 100 m vapaauinti |  |
Johan Kenkhuis (s. 7. toukokuuta 1980 Vriezenveen, Overijssel) on alankomaalainen uimari ja olympiamitalisti.
Kenkhuis voitti 1998 100 ja 200 metrin vapaauinnit nuorten EM-kilpailuissa. Kesäolympialaisissa 2000 hän voitti 4 × 200 metrin vapaauintiviestissä pronssia. Joukkueessa uivat myös Martijn Zuijdweg, Pieter van den Hoogenband ja Marcel Wouda. Joukkueen pronssiaika oli 7:12.70. Samoissa olympialaisissa hän osallistui myös 50 metrin vapaauintiin (aika 22.47, karsiutui välierissä) ja 100 vapaauintiin (aika 49.93, karsiutui alkuerissä). Vuoden 2001 MM-kisoissa Kenkhuis auttoi Alankomaita voittamaan hopeaa 4 × 100 metrin vapaauintiviestissä.
Vuonna 2002 Kenkhuis oli lähellä lopettaa uransa, mutta palasi huipulle, josta todisteena neljäs sija 50 metrin vapaauinnissa vuoden 2003 MM-kisoissa.
Kesäolympialaisissa 2004 Kenkhuis voitti hopeaa 4 × 100 metrin vapaauintiviestissä. Joukkueen muut jäsenet olivat van den Hoogenband, Mitja Zastrow ja  Klaas-Erik Zwering.
Kenkhuis asuu Amsterdamissa, ja hänen uintiseuransa on De Dolfijn SPAX. Hän opiskelee Johan Cruyffin yliopistossa.
Aiheesta muualla

Kenkhuis zwemkroniek.comissa (hollanniksi)
Kenkhuis swimteam.nl:ssä (hollanniksi) (Arkistoitu – Internet Archive)
Kenkhuisin haastattelu  findarticles.comissa (englanniksi) (Arkistoitu – Internet Archive)
Jakaminen kahdella

Matematiikassa jakaminen kahdella, eli puolittaminen, on Antiikin Egyptissä kehitetty menetelmä, jota hyödynnettiin lukujen kertolaskussa. Vielä 1500-luvulla jotkin matemaatikot pitivät sitä omana peruslaskutoimituksenaan ja nykyään puolittaminen käsitellään erikseen erityisesti tietokoneohjelmoinnin yhteydessä. Puolittaminen on yksinkertaista käytettäessä desimaaliaritmetiikkaa tai binäärilukujärjestelmää (tai mitä tahansa parilliseen lukuun pohjautuvaa lukujärjestelmää).
Binääariaritmetiikka

Binääriaritmetiikassa luvun puolittaminen onnistuu siirtämällä luvun kaikkia bittejä yhdellä oikealle. Esimerkiksi luku 1101001 (desimaalilukuna 105) puolitettuna on 110100 (desimaalilukuna 52). Luvun pienin bitti poistetaan. Vastaavasti jakaminen millä tahansa kahden potenssilla onnistuu siirtämällä bittejä vastaava määrä oikealle.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Division by two
Käännös suomeksi